Dagdas iela (Jūrmala)
Šis raksts ir par ielu Jūrmalā. Par citām jēdziena Dagdas iela nozīmēm skatīt nozīmju atdalīšanas lapu. Dagdas iela ir iela Jūrmalā, Dzintaru apkaimē. Dagdas iela sākas krustojumā ar Edinburgas prospektu un dabā izbūvēta līdz apbūves teritorijai, aiz tās turpinoties kā taka līdz Mežaparka prospektam. Kopējais ielas garums ir 135 metri, tā ir klāta ar asfalta segumu. Dagdas ielā satiksmes kustība norit vienā joslā. Ielā ir savrupmāju un vasarnīcu apbūve.